Srijeda, 22. 4. 2020.

**HRVATSKI JEZIK**

* Medijska kultura/ Animirani film/Baltazar; **Augustova treća sreća**/crtani film
* Pogledaj: <https://www.youtube.com/watch?v=ayDAkoGLb3M>
* Premetaljka: <https://wordwall.net/hr/embed/af1e3eb32b4e4c00846007f37daf7672?themeId=1&templateId=38>
* Otvorite čitanku na str. 121. te pročitajte priču **Što ujutro radi cvijet**.
* Uvježbaj čitati priču!
* U bilježnicu napiši datum, naslov, ime pisca te odgovori na pitanja kod pčelice.

- fotografirati

**LIKOVNA KULTURA**

* **Točka i crta – kadar, odnos slike i teksta**  (slika, kadar, strip, tekst)
* **Ponovimo o stripu:**

<http://likovna-kultura.ufzg.unizg.hr/reprodukcije4/Zimonic.jpg>

**1. Tema** označava ono o čemu se radi u stripu radi, i potrebno je je smisliti unaprijed

**2. Kadar** je okvir u kojem se vizualizira neka radnja. Kadrovi se u pravilu (mada su moguća i druga rješenja) nižu s lijeva na desno, i odozgo na dolje kako bi njihovo čitanje bilo jasno. Nadalje, kadar je određen sa  
   - **planom** koji određuje blizinu objekata prema zamišljenoj kameri, ili oku crtača ili promatrača; razlikujemo **krupni plan** (glava čovjeka ispunjava cijeli izrez kadra, ostatak tijela se ne vidi (slično vrijedi i za predmete), **bliski plan** (poprsje čovjeka), **srednji plan** (cijeli lik čovjeka), **total** (ambijent veći od čovjeka: kuća, trg, planina i sl.), **detalj** (neki dio, npr. oko čovjeka).  
   - **rakursom** koji određuje kut pod kojim zamišljena kamera ili oko crtača ili promatrača gleda u prizor, pa razlikujemo **gornji rakurs**, **donji rakurs** i **visinu očiju** ili **razinu promatrača**. Kadar, plan i rakurs su filmski termini.  
**3. Odnos slike i teksta** može biti riješen na različite načine: često je tekst u "oblačiću", ali može biti i bez njega, ili na dnu kadra, ili čak izvan kadra. Glasnost zvukova ili govora može se označiti interpunkcijom (uskličnicima npr.), ali i veličinom slova, debljinom slova ili oblikom oblačića.  
**4. Linija, ploha i boja** su gradivni element vizualizacije u stripu, i analiziramo ih poput drugih crteža i slika. Elementi su organizirani u **kompozicije**.

* Nacrtajte strip u kojem ćete prikazati što cvijet radi poslijepodne i navečer. Osmisli likove i događaje.

- fotografirati

**PRIRODA I DRUŠTVO**

* **Zaštita okoliša – Dan planete Zemlja**  (zaštita i čuvanje okoliša)

**MUDRO JE ZNATI KAKO S OTPADOM POSTUPATI**

ODNOS PREMA OTPADU, ALI I PREMA SPREMNICIMA I NJIHOVOM OKOLIŠU OGLEDALO SU NAŠIH NAVIKA I KULTURE ŽIVOTA.

UZ MALO DOBRE VOLJE, ODGOVORNOSTI I TRUDA ŽIVOT NAM MOŽE BITI LJEPŠI, UGODNIJI I ZDRAVIJI.

**ŠTO JE KORISTAN OTPAD?**

U kućanstvu se svaki dan proizvodi otpad kojega se želimo riješiti.

Sav otpad nije smeće. Koristan otpad je onaj kojega možemo reciklirati, ponovno upotrijebiti ili mu pronaći neku drugu namjenu.

Tu ubrajamo odbačene predmete od papira, stakla, plastike, metala, tekstila…

Otpadu nije mjesto u prirodi!

Sve što trebate jest razvrstati otpad u otpadnike.

**ŠTO SU OTPADNICI?**

Otpadnici su spremnici koji nam služe za zbrinjavanje korisnog otpada iz vlastitog kućanstva. Lako ćete ih uočiti na ulici, razlikuju se po bojama.

Plavi otpadnik voli papir i kartonske kutije, narančasti voli staklo, žuti se veseli plastici, metalu i tetra ambalaži (u njoj je npr. mlijeko), a zeleni je otpadnik zaljubljen u svašta: ostatke hrane, ali i pepeo, vrećice za usisavače, porculansko posuđe, gume za žvakanje, igračke…

No postoji otpad koji ni jedan otpadnik ne smije primiti jer može naškoditi zdravlju ljudi: stari lijekovi, lakovi, boje, otpadne baterije,…

Nekontrolirano i neodgovorno odložen otpad ugrožava zdravlje ljudi i okoliš.

**Pravilnim zbrinjavanjem otpada štedi se energija i prirodna bogatstva. Na taj se način od zagađenja čuvaju voda, zrak i tlo – staništa ljudi, biljaka i životinja.**

* Ponovi iz udžbenika Gospodarstvo i kvaliteta okoliša, a zatim riješi u RB, str. 76. i 77.

- fotografirati

* Kviz: [Zemlja](https://wordwall.net/hr/embed/f26b4dc03eaa4c949eea1cb6c6b7359d?themeId=1&templateId=5)

**SAT RAZREDNIKA**

* **Dan planete Zemlja**

Dan planeta Zemlje prvi put je obilježen 22. travnja 1969. za zaštitu okoliša, a odazvalo se čak 20 milijuna ljudi.

Dvadesetak godina poslije u obilježavanju Dana planeta Zemlje sudjelovalo je više od 200 milijuna ljudi širom svijeta koji su shvatili da je zaštita okoliša briga svih ljudi.

* U Hrvatskoj se Dan planeta Zemlje organizirano obilježava od 1990.
* **Čuvaj i njeguj biljke!**

Zemlja je prekrasan plavi planet pun mora i oceana. Zemljinu ljepotu upotpunjuju i šume, livade, polja, planine, potoci, rijeke, jezera, životinjski i biljni svijet i, naravno, ljudi. Čovjek je dio prirode i Zemlja je njegov dom. Zato se prema njoj treba odnositi kao prema svojemu domu, s ljubavlju i poštovanjem. Sve što pružiš Zemlji, ona će ti vratiti. I najmanji je cvijet važan i zato ga čuvaj i pazi. Uživaj u ljepoti vrtova i parkova. Osobito su lijepi u proljeće, kad se trava zazeleni, kad propupa i prolista grmlje i drveće i kad se rascvjeta mirisno i šareno cvijeće. Biljke treba njegovati i čuvati. Drveće treba redovito orezivati, živicu i grmlje šišati, travu kositi, a ukrasno bilje i cvijeće presađivati i zalijevati.

Da posadiš biljku, cvijet ili stablo, dovoljan je komadić zemlje u dvorištu ili školskom vrtu. Prozore ukrasite biljčicama posađenim u tegle. Redovito njegujte i zalijevajte svoje biljčice, a kad počnu rasti i cvjetati, shvatit ćete da se trud isplatio. I Zemlja će vam biti zahvalna!

**DOMAĆA ZADAĆA**

* Izradite razgradive posudice i posijte sjeme
* Proslavite Dan planeta Zemlje